**ชื่อเรื่อง** : รายงานผลการฝึกสมาธิของเด็กชั้นอนุบาลปีที่ 3 ด้วยการจัดกิจกรรมศิลปะสร้างสรรค์

**ผู้รายงาน** : นางสาวสุกัญญา แสงกล้า ตำแหน่ง ครู วิทยฐานะครูชำนาญการ

**หน่วยงาน** : โรงเรียนป่าขนุนเจริญวิทยา สำนักงานเขตพื้นที่การศึกษาประถมศึกษาอุตรดิตถ์ เขต 1

**ปีที่รายงาน** : 2560

บทคัดย่อ

รายงานผลการฝึกสมาธิของเด็กชั้นอนุบาลปีที่ 3 ด้วยการจัดกิจกรรมศิลปะสร้างสรรค์ มีวัตถุประสงค์ดังนี้ 1) เพื่อพัฒนาการจัดกิจกรรมศิลปะสร้างสรรค์ในการฝึกสมาธิของเด็กชั้นอนุบาลปีที่ 3 ให้มีประสิทธิภาพ ตามเกณฑ์มาตรฐานกำหนด 80/80 และ 2) เพื่อเปรียบเทียบพฤติกรรมการมีสมาธิของเด็กชั้นอนุบาลปีที่ 3 หลังการจัดกิจกรรมศิลปะสร้างสรรค์ กลุ่มตัวอย่างที่ใช้ในการศึกษาครั้งนี้ คือ เด็กปฐมวัยชั้นอนุบาลปีที่ 3 โรงเรียนป่าขนุนเจริญวิทยา สำนักงานเขตพื้นที่การศึกษาประถมศึกษาอุตรดิตถ์ เขต 1 ปีการศึกษา 2560 จำนวน 22 คน ซึ่งได้มาจากการเลือกอย่างเจาะจง (Purposive Sampling) เครื่องมือที่ใช้ในการศึกษา ได้แก่ 1) คู่มือการจัดกิจกรรมศิลปะสร้างสรรค์ เพื่อการฝึกสมาธิ 2) แผนการจัดกิจกรรมศิลปะสร้างสรรค์ เพื่อการฝึกสมาธิ และ3) แบบสังเกตพฤติกรรมการมีสมาธิของเด็กชั้นอนุบาลปีที่ 3

**ผลการศึกษาพบว่า**

1. กิจกรรมศิลปะสร้างสรรค์ สามารถพัฒนาพฤติกรรมในการฝึกสมาธิของเด็กชั้นอนุบาลปีที่ 3 โรงเรียนป่าขนุนเจริญวิทยา สำนักงานเขตพื้นที่การศึกษาประถมศึกษาอุตรดิตถ์ เขต 1 โดยภาพรวม มีค่าประสิทธิภาพของกิจกรรมศิลปะสร้างสรรค์ 83.81/82.73 ซึ่งสูงกว่าเกณฑ์มาตรฐานกำหนด
2. พฤติกรรมการมีสมาธิของเด็กชั้นอนุบาลปีที่ 3 โรงเรียนป่าขนุนเจริญวิทยา สำนักงาน เขตพื้นที่การศึกษาประถมศึกษาอุตรดิตถ์ เขต 1 เพิ่มมากขึ้นหลังการจัดกิจกรรมศิลปะสร้างสรรค์